## Budapest Főváros XIV. Kerület Zugló Önkormányzata Bursa Hungarica Felsőoktatási Ösztöndíjpályázat elbírálásának rendjéről

#### SZABÁLYZAT

##

## Budapest Főváros XIV. Kerület Zugló Önkormányzata a települési önkormányzatok számára Bursa Hungarica Felsőoktatási Önkormányzati Ösztöndíjrendszer Általános Szerződési Feltételeiben leírt felhatalmazás alapján a következő szabályzatot alkotja:

 **A szabályzat célja**

#  1. a.) A szabályzat célja, hogy Budapest Főváros XIV. Kerület Zugló Önkormányzata a Bursa Hungarica Ösztöndíjrendszer keretén belül költségvetésének terhére támogassa a szociálisan hátrányos helyzetű tanulók továbbtanulását a felsőoktatási intézményekben.

 b.) A Bursa Hungarica Ösztöndíjrendszerben történő részvételről a képviselő testület évente dönt. Döntésében határozza meg mind az „A” mind a „B” kategóriában a nyújtható önkormányzati támogatás minimumát és maximumát.

 **A szabályzat hatálya**

#  2. (1) Az "A" típusú pályázatra és a „B” típusú pályázatra a pályázók körét a Bursa Hungarica Ösztöndíjról szóló Általános Szerződési Feltételek határozzák meg.

 (2) a) E szabályzat alkalmazásában az a hallgató tekinthető szociálisan rászorultnak, aki az 1. számú mellékletben felsoroltaknak megfelel.

#  b) A támogatás igénylésénél figyelembe vételre kerülnek a jövedelmen kívül egyéb szociális körülmények is. Az a pályázó, aki megfelelően igazolja a 2. sz.ámú mellékletben foglalt valamely kategóriában való érintettségét, annak a súlyozás szerinti kategóriában elért minimum 2 pont esetén a legmagasabb támogatási összeg adható.

#  (3) Az egy főre jutó jövedelem megállapításánál jövedelemnek a szociális igazgatásról és szociális ellátásokról szóló 1993. évi III. törvény 4. § (1) bekezdés a) pontjában meghatározott bevételeket kell tekinteni.

**Eljárási szabályok**

# 3. (1) Az „A” és „B” típusú ösztöndíj elnyerése érdekében a Szociális Bizottság (azonos időben) évente a részvételről szóló képviselő-testületi döntést követően pályázatot köteles közzétenni, amelynek tartalmaznia kell a Bursa Hungarica Felsőoktatási Önkormányzati Ösztöndíjrendszer adott évi fordulójának Általános Szerződési Feltételeiben meghatározott szempontokat.

# (2) Az ösztöndíj elnyerése iránt az igénylő formanyomtatványon a pályázati kiírásban előírt határideig nyújthatja be pályázatát, amelyhez csatolnia kell a formanyomtatvány tájékoztató részében megjelölt igazolásokat, nyilatkozatokat.

# (3) Az igénylő jövedelmi viszonyainak igazolásához csatolni kell:

# *a)* a rendszeresen mérhető jövedelem esetén a kérelem benyújtását megelőző három hónap nettó átlagkeresetéről szóló munkáltatói igazolást,

# *b)* munkanélküli járadékról a kérelem benyújtását megelőző hónapban folyósított ellátás igazoló szelvényt, ennek hiányában a munkaügyi kirendeltség által kiállított igazolást,

# *c)* a társadalombiztosítás keretében folyósított ellátások esetében a kérelem benyújtását megelőző hónapban kifizetett ellátás igazoló szelvényét, ennek hiányában az utolsó havi bankszámla kivonatot,

# *d)* vállalkozó esetében az illetékes NAV igazolását, a kérelem benyújtását megelőző gazdasági év személyi jövedelemadó alapjáról.

#  (4) A jövedelmen felül, az egyéb szociális körülmények igazolására a 3. szűmú mellékletben meghatározott dokumentumokat kell benyújtani.

# (5) A pályázatokat a Polgármesteri Hivatalba kell benyújtani.

# (6) A pályázatok elbírálása a Szociális Bizottság tartozik. A pályázat elbírálása kizárólag a pályázó szociális rászorultsága alapján történik. A szociális rászorultság megállapításához jogosult vizsgálni a pályázó, illetve a vele közös háztartásban élők jövedelmi viszonyait. A bizottsági döntés meghozatalát a szabályzat 1. és 2. számú mellékletei segítik.

# (7) A bizottság határozatban dönt a támogatásban részesülők köréről és a támogatás mértékéről, illetve határozatban dönt az elutasításról.

# 4. (1) Az ösztöndíj összegének alsó határa személyenként a képviselő testület a részvételről szóló döntésében határozza meg. A bizottság a megállapított összeghatárokon belül dönt. A számára a költségvetésben meghatározott kiadási előirányzatot nem lépheti át.

# (2) Az ösztöndíj-támogatás időtartama

# a) "A" típusú ösztöndíj esetén: 10 hónap, azaz két egymást követő tanulmányi félév. A támogatás időtartamának lejárta után az ösztöndíj további folyósítására ismételten pályázatot kell benyújtani.

# b) "B" típusú ösztöndíj esetén: 3x10 hónap, azaz hat egymást követő tanulmányi félév. A szociális rászorultságot évente felül kell vizsgálni.

**5.** A szabályzat rendelkezéseit először a 2017. évi támogatásigénylésénél kell alkalmazni.

Budapest, 2016. augusztus 31.

Karácsony Gergely Makranczi László

 polgármester jegyzői jogkörben eljáró aljegyző

Hatályos 2016. szeptember 16. napjától

Záradék: A szabályzatot a Képviselő-testület a 460/2016. (IX. 15.) számú határozatával jóváhagyta.

1. ***számú melléklet***

|  |  |  |
| --- | --- | --- |
| AKategória | B **Egy főre jutó nettó kereset** | C **Adható támogatás összege** |
|  **1.** |  0-57 000 Ft | 7000 Ft |
|  **2.** |  57 001-85 500 Ft | 5000 Ft  |
|  **3.**  |  85 501-105 000 Ft | 3000 Ft |

 ***2. számú melléklet***

 **A pályázó szociális körülményeinek figyelembe vehető további szempontjai**

|  |  |  |
| --- | --- | --- |
|   | **A KATEGÓRIÁK** | **B SÚLYOZÁS** |
|  1. |  A pályázó önfenntartó |  2 pont |
|  2. |  A pályázó eltartott |  0,5 pont |
|  3. |  A pályázóval egy háztartásban élő eltartottak száma (3 fő felett) |  összesen 1 pont |
|  4. |  A pályázó szülei elváltak |  1 pont |
|  5. |  A pályázó szülei különváltak |  1 pont |
|  6. |  A pályázó szülője gyermekét/gyermekeit egyedül neveli |  2 pont |
|  7. |  A pályázó árva |  2 pont |
|  8. |  A pályázó félárva |  1 pont |
|  9. |  A pályázó gyámolt |  2 pont |
|  10. |  A pályázó gyermekvédelmi szakellátásban részesülő |  1 pont |
|  11. |  Ideiglenesen elhelyezett, átmeneti nevelt, tartós nevelt, utógondozói ellátott  |  1 pont |
|  12. |  A pályázó fogyatékossággal élő |  2 pont |
|  13. |  A pályázó családjában tartósan beteg, vagy rokkant van |  összesen 1 pont |
|  14. |  A pályázóval egy háztartásban élő munkanélküli(ek)  |  összesen 1 pont |

1. *számú melléklet*

|  |  |  |
| --- | --- | --- |
|   | **A KATEGÓRIÁK** | **B** Igazoló dokumentumok |
|  1. |  A pályázó önfenntartó |  Két évnél nem régebbi jegyző által hitelesített nyilatkozat |
|  2. |  A pályázó eltartott |  Nem szükséges külön igazolni a jövedelemigazolás elegendő |
|  3. |  A pályázóval egy háztartásban élő eltartottak száma (3 fő felett) |  Iskolalátogatási igazolás (6 év alatti gyermeknél születési anyakönyvi kivonat) |
|  4. |  A pályázó szülei elváltak |  Bírói ítélet  |
|  5. |  A pályázó szülei különváltak |  2 tanúval hitelesített nyilatkozat, ill. lakcímkártya másolata mindkét szülőtől |
|  6. |  A pályázó szülője gyermekét/gyermekeit egyedül neveli |  Válás esetén bírói ítélet ; szülők külön élése esetében 2 tanúval hitelesített nyilatkozat, ill. lakcímkártya másolata mindkét szülőtől |
|  7. |  A pályázó árva |  Halotti anyakönyvi kivonatok, ill. az árvaellátás összegéről szóló igazolás vagy bankszámlakivonat, amely tartalmazza az árvaellátás összegét |
|  8. |  A pályázó félárva |  Halotti anyakönyvi kivonat, ill. az árvaellátás összegéről szóló igazolás vagy bankszámlakivonat, amely tartalmazza az árvaellátás összegét |
|  9. |  A pályázó gyámolt |  Gyámhatóság határozata, ill. erre vonatkozóan a gyámhatóság által kiadott igazolás |
|  10. |  A pályázó gyermekvédelmi szakellátásban részesülő |  Területi gyermekvédelmi szakszolgálat által kiállított igazolás  |
|  11. |  Ideiglenesen elhelyezett, átmeneti nevelt, tartós nevelt, utógondozói ellátott  |  Gyámhatóság határozata, ill. erre vonatkozóan a gyámhatóság által kiadott igazolás |
|  12. |  A pályázó fogyatékossággal élő |  Szakorvosi igazolás vagy szakvélemény a fogyatékosságról |
|  13. |  A pályázó családjában tartósan beteg, vagy rokkant van |  Szakorvosi igazolás vagy szakvélemény a fogyatékosságról, betegségről  |
|  14. |  A pályázóval egy háztartásban élő munkanélküli(ek)  |  Munkaügyi központ erről szóló, 3 hónapnál nem régebbi igazolása |